10.000 metros lisos

Os 10.000 metros lisos, en atletismo, ye una cursa de fundo en a que s'ha de fer una distancia de 10.000 metros, libres d'obstaclos, o mes rapido posible.

Ye incluida en o programa de prebas oficials a l'aire libre d'os campionatos d'atletismo y amás amás ye en o programa d'atletismo en os Chuegos Olimpicos dende Estocolmo 1912 en a categoría masculina, y dende os chuegos de Seúl 1988 en a femenina, en o Campionato d'o Mundo d'Atletismo as mullers precipiaron a competir en ista preba en a II edición en Roma 1987.

 Récords 
Os récords mundials son: en a categoría masculina de Kenenisa Bekele, con una marca de 26'17’’53; y en a categoría femenina de Junxia Wang con una marca de 29'31’’78. Récords d'aria d'os 10.000 m lisos a l'aire libre seguntes l'IAAF.  Os récords d'Aragón de 10.000 m lisos son: en a categoría masculina de Antonio Abadía con una marca de 28'07"14 y en a categoría femenina de Luisa Larraga con 31'45"85.

 Referencias 

 Vinclos externos 
  Lista d'as millors marcas masculinas de toz os tiempos a l'aire libre en a pachina web d'a IAAF.
  Lista d'as millors marcas femeninas de toz os tiempos a l'aire libre en a pachina web d'a IAAF.
  Récords d'aria d'os 10.000 m lisos a l'aire libre seguntes l'IAAF.

Categoría:Prebas d'atletismo